เงินบาทปิด 31.05/07 บาท
ธนาคารซีไอเอ็มบี ไทย รายงาน เงินบาทปิด 31.05/07 ยังอ่อนค่าต่อเนื่องจากช่วงเช้า ตามทิศทางภูมิภาค
9 พ.ค. 2555

ธนาคารซีไอเอ็มบี ไทย รายงาน เงินบาทปิด 31.05/07 ยังอ่อนค่าต่อเนื่องจากช่วงเช้า ตามทิศทางภูมิภาค
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทปิดตลาดวันนี้ที่ระดับ 31.05/07 บาท/ดอลลาร์ จากตอนเช้าที่เปิดตลาดวันนี้อยู่ที่ระดับ 31.03/05 บาท/ดอลลาร์ ระหว่างวันเคลื่อนไหวแคบๆ ประมาณ 31.01-31.08 บาท/ดอลลาร์ เช่นเดียวกับค่าเงินสกุลอื่นในภูมิภาคที่ส่วนใหญ่ยังเคลื่อนไหวในลักษณะอ่อนค่า
โดยค่าเงินยูโรวันนี้ปิดที่ระดับ 1.2968/2970 ดอลลาร์/ยูโร จากตอนเช้าที่อยู่ที่ระดับ 1.2975/2980 ดอลลาร์/ยูโร ส่วนเงินเยน อยู่ที่ระดับ 79.66/70 เยน/ดอลลาร์ จากตอนเช้าที่อยู่ที่ระดับ 79.89/90 เยน/ดอลลาร์ เนื่องจากความกังวลเรื่องทางยุโรปทำให้คนกลับมาถือครองเงินดอลลาร์กับเงินเยนมากขึ้น ส่งผลทำให้เงินดอลลาร์กับเงินเยนแข็งค่า
นักบริหารเงิน คาดว่าพรุ่งนี้ค่าเงินในภูมิภาคส่วนใหญ่น่าจะยังอ่อนค่าต่อ ยกเว้นค่าเงินเยนกับดอลลาร์ที่น่าจะยังแข็งค่า โดยประเมินกรอบการเคลื่อนไหวของค่าเงินบาทในวันพรุ่งนี้ไว้ระหว่าง 31.00-31.10 บาท/ดอลลาร์